Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: osztalékadóról szóló 1996. évi LXXXI. törvény hatálya alá
Paragraph Index: 226

(11) A normatív állami hozzájárulás a személyes gondoskodást nyújtó, szociális közfeladatokat ellátó intézmények esetében a tárgyévi tervezett átlaglétszám, de legfeljebb a működési engedélyben szereplő létszám erejéig és a fővárosi és megyei területi államháztartási hivatallal szerződésben vállalt kötelezettség mellett vehető igénybe. Az intézmény a tárgyév július 31-éig az első félévről, illetve a tárgyévet követő január 31-éig a teljes évről a tényleges feladatmutatók alapján számol el a fővárosi, megyei területi államháztartási hivatalnak az igénybe vett hozzájárulással. Az elszámolás során az igénybevételre és a folyósításra egységesen alkalmazni kell az államháztartás rendszerében szabályozott kamatfizetési kötelezettséget.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes